15.2.2022.
HR
Službeni list Europske unije
L 33/35
Upute za uporabu izjave o sukladnosti zrakoplova – EASA Obrasca 52 1.
NAMJENA I PODRUČJE PRIMJENE 1.1 Uporaba izjave o sukladnosti zrakoplova koju izdaje proizvodna organizacija koja proizvodi u skladu s Partom 21. odjeljkom A pododjeljkom F, opisana je u točki 21.A.130 i povezanim prihvatljivim načinima usklađivanja (AMC).
1.2 Svrha izjave o sukladnosti zrakoplova (EASA Obrazac 52), izdane u skladu s Partom 21. odjeljkom A pododjeljkom G je omogućiti nositelju odgovarajuće potvrde o odobrenju organizacije za proizvodnju da iskoristi povlasticu za dobivanje pojedinačne svjedodžbe o plovidbenosti zrakoplova i, ako je zatraženo, potvrde o buci od nadležnog tijela države članice u kojoj je zrakoplov registriran.
2.
OPĆENITO 2.1 Izjava o sukladnosti mora biti u skladu s priloženim modelom, uključujući brojeve polja i položaj svakog polja.
Međutim, veličina svakog polja može varirati kako bi se prilagodila pojedinačnom zahtjevu, ali ne u mjeri koja bi potvrdu o sukladnosti učinila neprepoznatljivom.
U slučaju nedoumica posavjetujte se s nadležnim tijelom.
2.2 Izjava o sukladnosti mora biti u obliku unaprijed otisnutog obrasca ili se može generirati s pomoću računala, ali u oba slučaju crte i znakovi moraju biti tiskani jasno i čitljivo.
Dopušteno je unaprijed tiskanje teksta u skladu s priloženim modelom, ali nisu dopuštene nikakve druge certifikacijske izjave.
2.3 Izjava se popunjava pisaćim strojem/računalom, ili ručno velikim slovima radi lake čitljivosti.
Kao jezik prihvatljiv je engleski, a uz to prema potrebi jedan ili više službenih jezika države članice koja izdaje izjavu.
2.4 Odobrena organizacija za proizvodnju zadržava kopiju izjave i svih dodataka na koje se u njoj upućuje.
3.
POPUNJAVANJE IZJAVE O SUKLADNOSTI OD STRANE IZDAVATELJA 3.1 Kako bi izjava o sukladnosti bila valjana, sva polja moraju biti popunjena.
3.2 Izjava o sukladnosti ne smije se izdati nadležnom tijelu države članice u kojoj je zrakoplov registriran ako nisu odobreni projekt zrakoplova i proizvodi koji su ugrađeni u njega.
3.3 Informacije koji se zahtijevaju u poljima 9., 10., 11., 12., 13. i 14. mogu se dati upućivanjem na posebne identificirane dokumente koje pohranjuje proizvodna organizacija, osim ako se s nadležnim tijelom ne dogovori drukčije.
3.4 Izjava o sukladnosti nije namijenjena za one elemente opreme čija se ugradnja može zahtijevati kako bi se ispunila primjenjiva operativna pravila.
Međutim, neki od tih pojedinačnih elemenata mogu se navesti u polju 10.
ili u odobrenom projektu tipa.
Operatori se stoga upozoravaju da su odgovorni za osiguravanje usklađenosti s primjenjivim operativnim pravilima tijekom svojeg rada.
Polje 1.
Upisuje se ime države proizvodnje.
Polje 2.
Nadležno tijelo koje izdaje izjavu o sukladnosti u okviru svoje nadležnosti.
Polje 3.
U ovo polje mora se unaprijed otisnuti jedinstveni serijski broj u svrhu kontrole i sljedivosti izjave.
Iznimka su dokumenti koji su generirani s pomoću računala: broj se ne mora unaprijed otisnuti ako je računalo programirano za izradu i ispis jedinstvenog broja.
Polje 4.
Puni naziv i adresa organizacije koja izdaje izjavu.
Ovo se polje može unaprijed otisnuti.
Logotipi itd.
su dopušteni ako su veličine koja stane u polje.